**Nyhet**, 04.12.2014

**Ny adopsjonslov på høring**

**Den 14. oktober 2014 la Adopsjonslovutvalget fram sin utredning NOU 2014: 9 Ny adopsjonslov. Utvalget har foretatt en fullstendig og prinsipiell vurdering av adopsjonsinstituttet og en generell vurdering av hva adopsjonsloven bør inneholde, herunder laget utkast til ny adopsjonslov.**

Adopsjonslovutvalgets forslag bygger blant annet videre på utredningen i [NOU 2009: 21 Adopsjon – til barnets beste](http://www.regjeringen.no/nb/dep/bld/dok/nouer/2009/nou-2009-21.html?id=579104).

**Adopsjonslovutvalgets forslag**

Utvalget foreslår en ny og mer pedagogisk adopsjonslov. Mange av forslagene i lovutkastet er presiseringer av gjeldende regler og lovfesting av praksis foreslås noen helt nye bestemmelser.
[For ytterligere informasjon vises det til utsendt høringsbrev](http://www.regjeringen.no/nb/dep/bld/dok/hoyringar/hoeringsdok/2014/Horing---NOU-20149-Ny-adopsjonslov/Horingsbrev.html?id=776585).

- Adopsjon dreier seg framfor alt om å gi et barn som trenger det, et godt og varig hjem. I adopsjonsprosessen er det derfor barnets grunnleggende interesser som skal sikres, sier barne-, likestillings- og inkluderingsminister Solveig Horne (FrP).

Utredningen sendes på høring med høringsfrist 5. mars 2015. Etter høringen vil barne-, likestillings- og inkluderingsministeren vurdere hvordan utredningen bør følges opp.

Les [høringsnotat NOU 2014:9 Ny adopsjonslov](http://www.regjeringen.no/nb/dep/bld/dok/hoyringar/hoeringsdok/2014/Horing---NOU-20149-Ny-adopsjonslov.html?id=776581).